Gruppen Patrioter for Europa (PfE) etterfulgte den tidligere gruppen Identitet og demokrati, og ble den tredje største gruppen i parlamentet. Det tyske partiet AfD kom ikke med i PfE, og organiserte derfor en ny gruppe kalt Gruppen Europa av suverene nasjoner (ESN). Dermed hadde Europaparlamentet med Gruppen av europeiske konservative og reformatorer, tre grupper til høyre for det kristeligdemokratiske Det europeiske folkepartiets gruppe. Ingen representanter for PfE eller ESN fikk verv som parlamentets visepresidenter eller kvestorer.